Belatuk

Belatuk () atau pelatuk (Jawi: )Sebagai perbandingan:



  ialah jenis burung dalam keluarga Picidae iaitu salah satu cabang dari order Piciformes. Burung-burung ini dalam keluarga tersebut berkongsi ciri-ciri sama terutamanya cara mendapatkan makanan atau membuat sarang dengan mematuk pada dahan atau batang pokok dengan laju berulang-ulang kali menggunakan paruh; tabiat inilah memberi nama kepada burung-burung sejenisnya (pelatuk atau varian belatuk wujud hasil pengimbuhan sisipan <el> dalam kata kerja patuk).

Burung-burung disebut ini didapati di hutan-hutan hujan dan kayu serata dunia kecuali di Australia, New Guinea, New Zealand dan Madagaskar. Di Semenanjung Malaysia sahaja, terdapat 25 jenis spesies burung belatuk.Tweedie, 1960, 1970Madoc, 1976

 Ciri-ciri umum 
 Anatomi 
Belatuk datang dalam pelbagai jenis saiz dari sekecil 7 sm  lebih kecil daripada pipit dengan berat timbangan 7 gram sehingga sebesar 50 sm menghampiri punai. Belatuk kelabu merupakan burung terbesar dari jenis belatuk ini dengan berat 360–563 gram.Winkler, Hans & Christie, David A. (2002), "Family Picidae (Woodpeckers)" in del Hoyo, J.; Elliot, A. & Sargatal, J. (editors). (2002). Handbook of the Birds of the World. Volume 7: Jacamars to Woodpeckers. Lynx Edicions. 

Paruh burung belatuk tidak bergigi dan keras seperti mata pahat.

Jantina spesies belatuk sering dibezakan melalui warna bulu pelepah di mana belatuk jantan jauh berwarna terang dan berwarna-warni. daripada belatuk betina. 

 Tabiat 
Burung ini boleh dilihat bertenggek secara menegak di atas hujung ekornya yang keras di batang pokok sambil paruhnya yang keras dan berbentuk pahat mematuk batang pokok untuk mencari makanan ulat dan serangga ataupun untuk melubangi pokok untuk membuat sarang. Bunyi patukannya yang agak kuat itu boleh kedengaran dari jauh.

Selain itu, belatuk juga mengeluarkan bunyi teriakan kasar dan nyaring. Di udara, belatuk terbang secara berombak-ombak tetapi agak lemah.

 Pembiakan 
Burung belatuk membiak dengan bertelur di dalam lubang batang pokok. Telur belatuk bercangkerang keras.Telur belatuk tidak mudah retak.

 Spesies 
 Belatuk ara (Pigaus xanthopygaeus)
 Belatuk awan (Meiglyptes tristis)
 Belatuk bakau (Picus vittatus) = Belatuk hijau
 Belatuk baldu (Sitta frontalis)
 Belatuk belacan (Dendrocopos canicapillus)
 Belatuk belacan Kecil (Picoides canicapillus)
 Belatuk belang (Picumnus innominatus)
 Belatuk biji nangka (Micropternus brachyurus)
 Belatuk bulan
 Belatuk buluh
 Belatuk daun
 Belatuk daun rintik
 Belatok gajah (Dryocopus javensis)
 Belatuk gunung (Picus canus)
 Belatuk hijau (Picus vittatus) = Belatuk bakau
 Belatuk jati
 Belatuk kasturi
 Belatuk kecil (Dendrocopos moluccensis)
 Belatuk kecil (Sasia abnormis)
 Belatuk kelabu
 Belatuk kerdil api
 Belatuk kerdil bintik
 Belatuk kerdil kening putih
 Belatuk kuda
 Belatuk maharaja (Campephilus imperialis)
 Belatuk mas (Dinopium javanense) = Belatuk pinang muda
 Belatuk merah (Picus miniaceus)
 Belatuk paruh gading (Campephilus principalis)
 Belatuk pinang muda (Dinopium javanense) = Belatuk mas
 Belatuk pinang rimba (Dinopium rafflesii)
 Belatuk pinang tua (Chrysocolaptes lucidus)
 Belatuk punggur (Blythipicus rubiginosus)
 Belatuk ranting (Picus mentalis)
 Belatuk raja (Picoides cathpharius)
 Belatuk ranum (Reinwardtipicus validus)
 Belatuk rotan (Picus viridanus)
 Belatuk rimba
 Belatuk sisik
 Belatuk Sunda
 Belatuk tengkuk kuning besar (Picus flavinucha)
 Belatuk tengkuk kuning kecil (Picus chlorolophus)
 Belatuk tonggek
 Belatuk tuki-tuki

 Rujukan 

 Sumber utama 

 Madoc, G.C. (1976). An Introduction to Malayan Birds. Kuala Lumpur: Malayan Nature Society.
 Tweedie, M.W.F. (1960). Common Malayan Birds (1 ed). (1970) Common Birds of the Malay Peninsula (2 ed.) Kuala Lumpur: Longman. ISBN 0-582-69450-7.

 Pautan luar 

Kategori:Picidae
Belatuk